L 148/76 Az Európai Unió Hivatalos Lapja 2014.5.20. A BIZOTTSÁG 2014/71/EU FELHATALMAZÁSON ALAPULÓ IRÁNYELVE (2014. március 13.) a 2011/65/EU európai parlamenti és tanácsi irányelv IV. mellékletének a nagy felületű, vertikálisan tokozott multichipstruktúrák egy interfészének forraszanyagában lévő ólom mentesítése tekinte- tében, a műszaki fejlődéshez történő hozzáigazítás céljából történő módosításáról (EGT-vonatkozású szöveg) AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre (") és különösen annak 5. cikke (1) bekezdé- sének a) pontjára, mivel: (1) — A 2011/65/EU irányelv szerint tilos az ólmot tartalmazó elektromos és elektronikus berendezések forgalomba hozatala. (2) — A vertikálisan tokozott multichipstruktúrákat (stacked die elements, a továbbiakban: SDE) alkalmazó detektortech- nológiát a komputertomográfiai (CT) és röntgenrendszerek röntgendetektoraiban használják. Ez a technológia a betegek számára nagy előnyökkel jár, mivel csökkenti a képalkotáshoz szükséges röntgensugárzási dózist. A nagy felületű SDE-detektorok gyártása ólommentes forraszanyagokkal egyelőre még nem megoldható. Ezért az ólom helyettesítése vagy kivonása a fenti alkalmazásokban tudományosan és műszakilag nem kivitelezhető. (3) — Ezért az ólom felhasználását az olyan nagy felületű, vertikálisan tokozott multichipstruktúrákban, amelyek interfé- szenként több mint 500 kapcsolódási ponttal rendelkeznek, és amelyeket CT- és röntgenrendszerek röntgendetek- toraiban alkalmaznak, 2019. december 31-éig mentesíteni kell a tilalom alól. Tekintettel az orvostechnikai eszközök, valamint a felügyeleti és vezérlő eszközök ágazatára jellemző innovációs ciklusokra, ez viszonylag rövid átmeneti idő, amely valószínűleg nem lesz káros hatással az innovációra. (4 — A már forgalomban lévő, szabályszerű termékek élettartamának növelését célzó , gyártásazonos javításnak" a 2011/65/EU irányelvben megfogalmazott elvével összhangban a cserealkatrészek számára ezen időpontot köve- tően is mentességet kell biztosítani, időkorlátozás nélkül. (5) — A 2011/65/EU irányelvet ezért ennek megfelelően módosítani kell, ELFOGADTA EZT AZ IRÁNYELVET: 1. cikk A 2011/65/EU irányelv IV. melléklete ezen irányelv mellékletének megfelelően módosul. 2. cikk (1) — A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb az annak hatálybalépésétől számított hatodik hónap utolsó napjáig megfe- leljenek. E rendelkezések szövegét haladéktalanul megküldik a Bizottság számára. Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hiva- talos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg. (2) —A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el. () HLL174., 2011.7.1., 88. o.